А колькі бывае такой “местачковасці” — абсалютна ненаўмыснай! — на дзіцячым конкурсе “Славянскага базару ў Віцебску”! Маці намагаюцца як мага лепей упрыгожыць сваіх дзяўчынак, а атрымліваецца — пародыя на дарослых. “Дарослая” касметыка (бо знойдзеныя для сябе адценні яны пераносяць на сваіх дачок), “дарослыя” завушніцы, іншыя дадатковыя аксесуары здольныя парушыць любы сцэнічны строй, над якім працавалі прафесійныя мадэльеры. Увогуле, гэта яшчэ адна праблема: мадэльер, стыліст, візажыст — кожны адказвае за сваю сферу. А патрабуецца іміджмейкер, які адказваў бы за агульны вобраз: бы той рэжысёр, што трымае ў руках нітачкі ўсяго разгортвання дзеі. І робіць яе прыцягальнай для публікі.